145 Formica

Socios iuuat. Ecce caritas. Solicitat, laborat. Ecce industria prouida. Auelat contra futurum hiemem. Ecce prudencia. Grana adquisita detruncat ne germinet aut putrescant. Tempore imbris grana abscondit que tempore sereno soli exponit. Pondus portat maius quam sit ipsa. Ecce compassio. Prou. 6[:6-8]: *Vade ad formicam, o piger, et disce* ab ea *sapientiam. Que cum non habeat ducem*, aut *preceptorem, nec principem, parat in estate et congregat in messe cibum* suum.